da en en fr da da da da nb da da da da da da da da da da da da da da da en fr da da en
"Du, Alumne, som i år ind i rækken træder, har nu set, hvor vejen går frem til held og hæder"
Fra nr. 14 i Cantica elersiana, Elers' sangbog
Medlemmer af Jørgen Elers’ og hustruen Anna Margrethe Wandalls slægt har fortrinsret til pladserne. Udnævnelserne sker efter indstilling fra denominatorerne, der repræsenterer Elers’ hhv. Wandalls slægter.
For at søge ind på Elers’ Kollegium skal man som minimum have bestået to års normeret studietid (120 ECTS) på enten Københavns Universitet eller Danmarks Tekniske Universitet og være dansk statsborger.
Ansøgning foregår skriftligt til kollegiet og skal indeholde ansøgningsskema, motiveret ansøgning samt dokumentation for uddannelsesforløb.
Slægtsberettigede studenter har fortrinsret og er fritaget for kravet om min. to års studietid. Ansøgere, der påberåber sig slægtskab med Jørgen Elers eller hans hustru, Anna Margrethe Wandall, skal fremsende et stamtræ, hvoraf det fremgår, at de nedstammer fra søskende til Jørgen Elers eller Anna Margrethe Wandall, fra søskende til disses forældre eller fra søskende til disses bedsteforældre.
Det er også muligt at blive optaget, hvis man er ph.d.-stipendiat ved Københavns Universitet eller Danmarks Tekniske Universitet.
Man kan bo på Elers’ Kollegium i 5 år.
De fagspecifikke krav fremgår af Alåmneopslaget. Uopfordrede ansøgninger vil ikke blive taget i betragtning.
Der er i øjeblikket to ledige pladser  til  ph.d.-studerende. Se opslagene herunder.
Har du spørgsmål til ansøgningsprocessen, kan du rette henvendelse til ic@elers.dk.
Vi har ingen ledige fremlejepladser på nuværende tidspunkt.
Elers Kollegium | Powered by Inspector Collegii